Claude, Bretagnen herttuatar ja Ranskan kuningatar
**Claude** (13. lokakuuta 1499 Romorantin-Lanthenay, Loir-et-Cher departmentti, Centre-Val de Loire, Ranskan kuningaskunta – 20. heinäkuuta 1524 Château de Blois, Ranskan kuningaskunta) oli Bretagnen herttuatar omalla oikeudellaan ja Frans I:n puolisona Ranskan kuningatar.

Suku
----

Claude oli Ranskan kuninkaan Ludvig XII:n ja tämän toisen puolison Anna Bretagnelaisen vanhin tytär. Hän sai nimensä Claudius Besançonista, pyhimyksestä, jota hänen äitinsä oli rukoillut pyhiinvaelluksen aikana synnyttääkseen elävän lapsen. Kahden avioliittonsa aikana Itävallan prinssi Maksimilianin ja Ludvig XII:n kanssa kuningatar Anna koki vähintään neljätoista raskautta, joista vain kaksi lasta selvisi aikuisiksi asti, Claude ja hänen yli kymmenen vuotta nuorempi sisarensa Renée Ranskalainen, joka syntyi vuonna 1510. Anna Bretagnelainen oli aikonut ennen kuolemaansa 1514 antaa herttuakuntansa nuoremmalle tyttärelleen Renéelle.

Toisin kuin sisarensa, Claude ei ollut koskaan kiinnostunut herttuakunnastaan vaan antoi sen hallitsemisen tulevalle puolisolleen Frans I:lle.

Avioliitto ja lapset
--------------------

Anna Bretagnelainen yritti pitää Bretagnen irti Ranskan vallasta, ja kihlasi siksi tyttärensä Itävallan prinssi Kaarlelle. Kihlaus purkautui, ja Clauden ja Frans I:n liiton myötä 1514 Bretagnesta tuli kuitenkin osa Ranskaa. Claude avioutui serkkunsa kanssa 14-vuotiaana toukokuussa 1514 ja hänet kruunattiin kuningattareksi Reimsin katedraalissa vuonna 1517. Claude kuoli 24-vuotiaana. Hänen kuolinsyynsä ei ole selvillä.

Kuningatar Claude ja tyttäret Charlotte, Madeleine ja Margaret, sisar Renée Ranskalainen (tai tämän kuollut vanhempi tytär Louise) ja puolison toinen vaimo Eleonoora Itävaltalainen. *Livre d'heures de Catherine de Medicis*, 1550.
Claudella ja Frans I:llä oli seitsemän lasta, joista kaksi eli yli 30-vuotiaaksi. Hänen nuorimmat tyttärensä Madeleinen ja Margaretin kasvatti Frans I:n toinen vaimo Eleonoora Itävaltalainen.

* Louise (19. elokuuta 1515 – 21. syyskuuta 1518), kihlattiin Espanjan kuningas Kaarle I:n kanssa heti synnyttyään, kuoli 3-vuotiaana
* Charlotte (23. lokakuuta 1516 – 8. syyskuuta 1524), kihlattiin 1518 Espanjan kuningas Kaarle I:n kanssa, kuoli 7-vuotiaana
* Frans III (28. helmikuuta 1518 – 10. elokuuta 1536), seurasi äitiään Bretagnen herttuana, kuoli naimattomana ja lapsettomana 18-vuotiaana
* Henrik II (31. maaliskuuta 1519 – 10. heinäkuuta 1559), seurasi isäänsä Ranskan kuninkaana ja avioitui Katariina de' Medicin kanssa, heillä oli jälkeläisä
* Madeleine (10. elokuuta 1520 – 2. heinäkuuta 1537), avioitui Skotlannin kuningas Jaakko V:n kanssa, heillä ei ollut jälkeläisiä, kuoli 16-vuotiaana
* Charles (22. tammikuuta 1522 – 9. syyskuuta 1545), kuoli naimattomana ja lapsettomana 23-vuotiaana
* Margaret (5. kesäkuuta 1523 – 14. syyskuuta 1574), avioitui Savoijin herttuan Emanuel Filibertin kanssa vuonna 1559 ja heillä oli jälkeläisiä

Perintö
-------

Clauden äidinperinnön Bretagnen herttuakunnan, peri hänen toiseksi vanhin poikansa Frans III Bretagnen herttua.

Lähteet
-------

1. 1 2  Claude Of France *Encyclopaedia Britannica*. Viitattu 15.4.2018.
2. ↑  Claude of France *The Fitzwilliam Museum*.  Arkistoitu 15.4.2018. Viitattu 15.4.2018.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Katalonia
* Saksa
* Israel
* Yhdysvallat
* Alankomaat

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |